John Maynard Smith

John Maynard Smith (født 6. januar 1920 i London i England, død 19. april 2004 i Lewes i East Sussex i England) var en britisk teoretisk evolusjonsbiolog og genetiker.

Bakgrunn og virke 
Opprinnelig var Smith utdannet ingeniør for luftfart under den andre verdenskrig, da han tok en grad innen genetikk under ledelse av den kjente biologen J. B. S. Haldane. Maynard Smith var medvirkende i anvendelsen av spillteori til evolusjonen og teorier på en rekke andre problemer som for eksempel utviklingen av teorien om sex og signalering.

Maynard Smith var sønn av en kirurg og etter farens død i 1928 flyttet hele familien til Exmoor, hvor han ble interessert i naturhistorie. Han var ganske misfornøyd med mangelen på formelle naturfag ved Eton College og på denne tiden ble han for alvor interessert i Charles Darwin og hans teorier angående evolusjonen.

Etter å ha forlatt skolen sluttet Maynard Smith seg til kommunistpartiet i Storbritannia. Han begynte å studere ingeniørfag ved Trinity College ved Cambridge University. Da den andre verdenskrig brøt ut i 1939, trosset han kommunistpartiets linje og meldte seg frivillig til tjeneste. Han ble avvist av militæret på grunn av dårlig syn og han fikk beskjed om å fullføre sin ingeniørutdannelse, som han gjorde ferdig i 1941. Han har senere sagt at «under omstendighetene var mitt dårlig syn en selektiv fordel, ettersom den stoppet meg fra å bli skutt».

Maynard Smith giftet seg med Sheila Matthew, og de fikk senere to sønner og en datter (Tony, Carol, og Julian). Mellom 1942 og 1947 fikk han en grad innen design av militære luftfartøy. Han ble gradvis mindre tiltrukket av kommunismen og ble etterhvert et mye mindre aktivt medlem, før han til slutt forlot kommunistpartiet i 1956, i likhet med mange andre intellektuelle, etter at Sovjetunionen brutalt hadde slått ned den ungarske revolusjonen. 

I 1962 var Maynard Smith en av grunnleggerne av University of Sussex og var professor der mellom 1965 og 1985. Han ble deretter professor emeritus. Før sin død ble bygningen som huset mye av miljø- og biovitenskap ved universitetet i Sussex omdøpt til John Maynard Smith Building, til ære for ham. 

Maynard Smith publiserte en bok med tittelen The Evolution of Sex. Han var også medforfatter av en rekke bøker og publiserte artikler om forskjellige emner innen biologi.

I 1991 ble han tildelt Balzanprisen for genetikk og evolusjon «For hans mektige analyse av evolusjonær teori og av den rollen seksuell reproduksjon som en kritisk faktor for utviklingen og overlevelsen av arter». I 1999 ble han tildelt Crafoordprisen sammen med forskerne Ernst Mayr og George C. Williams. I 2001 ble han tildelt Kyotoprisen for sin biologiske forskning. 

European Society for Evolutionary Biology har en pris for ekstraordinære unge forskere innen evolusjonsbiologi kalt The John Maynard Smith Prize.

Hans siste bok, Animal Signals, medforfattet sammen med David Harper, ble publisert i 2003.

Han døde av lungekreft i sitt eget hjem i Lewes i East Sussex, den 19. april 2004, i en alder av 84 år.

Priser og utmerkelser (utvalg) 
 1995 – Linnean Medal

Referanser

Eksterne lenker 
 
 
 John Maynard Smith forteller til Richard Dawkins, fra Web of Stories - Life Stories of Remarkable People

Engelskmenn
Evolusjonsbiologer
Genetikere
Medlemmer av Royal Society
Mottakere av Copleymedaljen